DJEČJI VRTIĆ BUBAMARA

Donja Stubica, Toplička 27

KLASA:601-02/18-01/1

URBROJ:2113/03-01-18-01

Donja Stubica, 27. travnja 2018.

Temeljem članka 42. Statuta Dječjeg vrtića Bubamara i članka 14. Pravilnika o upisu djece u Dječji vrtić Bubamara Donja Stubica i ostvarivanju prava i obveza korisnika usluga, ravnateljica Dječjeg vrtića dana 27. travnja 2018. godine raspisuje

NATJEČAJ

za upis djece rane i predškolske dobi u Dječji vrtić Bubamara u Donjoj Stubici za odgojno-obrazovnu 2018./2019. godinu

Natječaj za upis djece u Dječji vrtić Bubamara Donja Stubica za odgojno-obrazovnu 2018./2019. otvoren je u vremenu od 02.05.2018. do 17.05.2018. godine.

U Dječji vrtić mogu se upisati djeca od navršenih 12 mjeseci do polaska u osnovnu školu.

Tiskanice zahtjeva za upis mogu se preuzeti u prostorijama Dječjeg vrtića Bubamara Donja Stubica, Toplička 27 ili s mrežne stranice Vrtića.

Uz zahtjev roditelji djeteta dužni su priložiti:

1. izvod iz matične knjige rođenih
2. potvrda o mjestu prebivališta
3. preslike osobne iskaznice roditelja
4. potvrde, uvjerenja ili rješenja radi utvrđivanja prioriteta pri upisu.

Prednost pri upisu u Dječji vrtić Bubamara imaju djeca s prebivalištem na području Grada Donja Stubica, čiji barem jedan roditelj ima prebivalište na području Grada Donja Stubica, prema sljedećem redoslijedu:

1.dijete roditelja žrtava i invalida domovinskog rata,

2.dijete iz obitelji s troje ili više djece,

3.dijete čija su oba roditelja zaposlena,

4.dijete s teškoćama u razvoju,

5.dijete samohranog roditelja i dijete iz jednoroditeljske obitelji,

6.dijete u udomiteljskoj obitelji,

7.dijete u godini prije polaska u školu,

8.dijete roditelja koji prima doplatak za djecu.

Ukoliko više roditelja ostvaruje pravo prioriteta potočki 3. stavka 1. ovog članka, pravo prvenstva ostvaruje se prema daljnjem redoslijedu:

1.roditelji koji u redovitom programu već imaju dijete,

2.zdravsteno stanje u obitelji (invaliditet, teška bolest člana obitelji),

3.roditelji imaju status podstanara ili su u nužnom smještaju.

Roditelj (korisnik usluge) dužan je prilikom upisa djeteta u vrtić dostaviti dokumentaciju kojom dokazuje da ispunjava uvjete za ostvarivanje prava prvenstva.

Zahtjevi za upis djeteta s potrebnom dokumentacijom predaju se u Dječjem vrtiću Bubamara Donja Stubica, svaki radni dan od 02.05.2018. do 17.05.2018. godine ili se šalju poštom.

Rezultati upisa u Dječji vrtić objavit će se na oglasnoj ploči Dječjeg vrtića i mrežnim stranicama Dječjeg vrtića do 30. lipnja 2018. godine.

 Ravnateljica:

 Vesnica Borlak

Dostaviti:

1. Oglasna ploča i Web stranica Dječjeg vrtića
2. Pismohrana